રિયલ લાઇફમાં પણ ગર્લ્સ ફ્રેન્ડ્સ સાથે સેક્સની વાતો કરે છે: સ્વરા
સોમવાર, નવેમ્બર 19 2018, 19:21 Hrs(IST)
રિયલ લાઇફમાં પણ ગર્લ્સ પોતાના ફ્રેન્ડ્સની સાથે સેક્સની વાતો કરે છે
આ ફિલ્મમાં ચાર ગર્લ્સની ફ્રેન્ડશિપની વાત છે. તેમનામાં ખામીઓ રહેલી છે, પરંતુ તેમની વચ્ચેની ફ્રેન્ડશિપ મજબૂત છે. મને લાગે છે કે, અત્યાર સુધી હિન્દી સિનેમાએ ફક્ત મેલ એક્ટર્સને ખામીવાળાં કૅરૅક્ટર્સ પ્લે કરવાની ફ્રીડમ આપી હતી. આપણે આપણી હીરોઇન્સને પવિત્ર અને સારી હોવાની ફરજ પાડી છે.
સ્વરા ભાસ્કર તેની એક્ટિંગ માટે જેટલી જાણીતી છે એટલી જ તેની ચર્ચા તેના નિખાલસ સ્ટેટમેન્ટ્સ માટે પણ થાય છે. તે ટૂંક સમયમાં 'વીરે દી વેડિંગ' ફિલ્મમાં જોવા મળશે. અમારી સાથેની વાતચીતમાં તેણે આ ફિલ્મ, ટ્રોલિંગ કલ્ચર અને મેરેજ જેવા વિષયો વિશે વાતચીત કરી હતી.
તમે સતત સમાજના જુદા-જુદા મુદ્દાઓ વિશે અવાજ ઉઠાવતા રહ્યા છો. જોકે, એના લીધે તમારો ખૂબ વિરોધ પણ થાય છે. એની તમારા પર અસર થાય છે?
મને લાગે છે કે, છેલ્લાં કેટલાંક વર્ષોથી સમાજમાં નારાજગી અને નફરત વધી છે. પહેલાં આપણે વસુધૈવ કુટુમ્બકમ અને સહનશીલ સમાજની વાતો કરતા હતા. જે હવે ખલાસ થઈ રહ્યું છે. આપણને લોકતાંત્રિક વાતચીત અને તર્ક સામે વાંધો થવા લાગ્યો છે. લોકતાંત્રિક રીતે જો કોઈ તર્ક રજૂ કરે છે અને એ તમારાથી અલગ હોય તો તમે તેને ગાળ આપીને ચૂપ કરાવી દો છો. છેલ્લાં પાંચ વર્ષથી આમ થઈ રહ્યું છે. આવી માનસિકતાના લીધે જ મારો વિરોધ થઈ રહ્યો છે. મને લાગે છે કે, આપણો દેશ આપણા ઘર જેવો છે અને તમારા ઘરમાં કોઈ ખોટી વાત થતી હોય તો તમે એને ઇગ્નોર ન કરી શકો. બલકે, એની સામે લડવું જોઈએ. કેમ કે, તમે જેને પ્રેમ કરતા હોય એના માટે તો તમારે લડવું જ જોઈએ. કલાકાર પણ નાગરિક હોય છે. અમને પણ અધિકાર છે.
તમે જણાવ્યું હતું કે, 'વીરે દી વેડિંગ'ના મામલે તમારી બધી એનર્જી સારા કપડાં પહેરવામાં જ ખર્ચાઈ ગઈ હતી. આવી ફિલ્મ કરવાનું કારણ શું હતું?
સાચે જ આ મારા માટે મુશ્કેલ ફિલ્મ રહી હતી. 'અનારકલી ઓફ આરા' અને 'નિલ બટ્ટે સન્નાટા' મારા માટે સરળ હતી. કેમ કે, એ કૅરૅક્ટર્સ માટે કેવી રીતે તૈયારી કરવી એની મને ખબર હતી. આ ફિલ્મમાં હું અમીર બાપની દીકરીના રોલમાં છું. એટલે આ ફિલ્મ માટે બધી મહેનત અને એક્ટિંગ કપડાં પહેરવામાં જ ગઈ હતી. સાથે મેક-અપ, હેર સ્ટાઇલ્સ અને ડાયેટિંગ. કરીના કપૂર ખાન અને સોનમ કપૂર સાથે એક ફ્રેમમાં રહેવાનું હોવાના કારણે મેં ખાસ ડાયેટિંગ કર્યું હતું. આ ફિલ્મ કરવાનું સૌથી મોટું કારણ એ જ હતું કે, મને લાગે છે કે, દરેક એક્ટરે પોતાનું કમ્ફર્ટ ઝોન બ્રેક કરતા રહેવું જોઈએ.
તમારી દૃષ્ટિએ આ ફિલ્મ તમારા માટે શા માટે મહત્વની છે?
આ ફિલ્મમાં ચાર ગર્લ્સની ફ્રેન્ડશિપની વાત છે. તેમનામાં ખામીઓ રહેલી છે, પરંતુ તેમની વચ્ચેની ફ્રેન્ડશિપ મજબૂત છે. મને લાગે છે કે, અત્યાર સુધી હિન્દી સિનેમાએ ફક્ત મેલ એક્ટર્સને ખામીવાળાં કૅરૅક્ટર્સ પ્લે કરવાની ફ્રીડમ આપી હતી. એની સામે હીરોઇન હંમેશા ક્લિયર હોવી જોઈએ. આપણે આપણી હીરોઇન્સને પવિત્ર અને સારી હોવાની ફરજ પાડી છે. છેલ્લા કેટલાક વર્ષથી આ સ્થિતિ બદલાઈ છે. મારું માનવું છે કે, જ્યારે આપણે સમાનતાની વાત કરી રહ્યા છે તો ફીમેલ એક્ટર્સને પણ કન્ફ્યુઝન અનુભવતાં અને ભૂલો કરતાં કૅરૅક્ટર્સ પ્લે કરવાની ફ્રીડમ મળવી જોઈએ. 'વીરે દી વેડિંગ'માં તમને આ સમાનતા જોવા મળશે. અમે આ ફિલ્મમાં રિયલ ગર્લ્સના રોલ્સ પ્લે કરી રહ્યા છે. રિયલ લાઇફમાં પણ ગર્લ્સ પોતાના ફ્રેન્ડ્સની સાથે સેક્સની વાતો કરે છે, ગાળો આપે છે અને દારૂ પીવે છે. અમે ક્યારેક સ્મોકિંગ પણ કરીએ છીએ.
સમાનતાના નામે ગાળો આપવી અને દારૂ પીવું બતાવવામાં આવ્યું છે. અનેક સોશિયલ યૂઝર્સની દૃષ્ટિએ આ અયોગ્ય છે.
દારૂ પીવું ખરાબ બાબત છે. આપણી મિડલ ક્લાસ નૈતિકતાએ આ વાત દિમાગમાં નાંખી છે. દારૂનું વ્યસન ખરાબ છે, પરંતુ થોડો દારૂ પીવો એ ખરાબ બાબત નથી. હું કહેવા માગું છું કે, જ્યારે આપણે સમાનતાની વાતો કરી રહ્યા છીએ ત્યારે તમે જે ફ્રીડમ હીરોઝને આપો છો એ જ ફ્રીડમ હીરોઇન્સને પણ આપવું જોઈએ. ગર્લ્સ પણ માણસ છે અને માણસ માત્ર ભૂલને પાત્ર. જેનામાં કોઈ ખામી ન હોય એ ભગવાન કહેવાય. મારી દૃષ્ટિએ દારૂ પીવો, સ્મોકિંગ કરવું કે ગાળ આપવી ખરાબ બાબત નથી. આપણા સમાજમાં એનાથી પણ વધારે ભયાનક બાબતો છે. જેમ કે, નફરત ફેલાવવી, જાહેરમાં લોકોને મારી નાંખવા અને જીવતા સળગાવી દેવા. આ બધી સ્થિતિ બેથી ત્રણ વર્ષ થઈ છે. ગાળો બોલવી ખોટી વાત નથી. હા, વડીલો સમક્ષ ગાળો ન બોલવી જોઈએ.